Viborger Samler, 1778-04-06
Under Dato Christiansborg den 18de Martii har Hs. Majestæt allernaadigst udgivet en Forordning, hvorved bekiendtgiøres: At, som Hs. Majest, har bragt i Erfaring, at endskiønt det ved Forordningerne af 24de Sept. 1708 og 6te October 1731 er anordnet, hvorledes med de Fattige, saavel i Kiøbstæderne, som paa Landet, skal forholdes, samt hvorledes fremmede Betlere og Omløbere skal ansees, skal der dog paa adskillige Steder i Danmark befindes endeel omløbende fremmede Folk, som ikke alene betle, men endog paa Landet foruleilige, ja endog true Almuen, hvilket har anlediget Hs. Majest., at lade samtlige vedkommende Øvrighed anbefale, at lade deslige fremmede Omløbere eftersøge og paagribe, samt i Forvaring, til Hs. Majests, nærmere Resolution, hensætte; Og det allerede af de indkomne Efterretninger erfares, at paa adskillige Steder ere befundne og paagrebne, deels Betlere fra andre Sogner, Herreder og Provinzer, deels og fremmede Omløbere, som ernære sig af Betlerie, endskiønt de ere stærke og føere, og kunde fortiene deres Føde ved Arbeyde; Saa vil Hs. Majestæt, for at befrie Landet fra slig utilladelig Betlen og Omløben, med videre deraf flydende Uleiligheder, ikke aleene have igientaget de om Betlere, fremmede Omløbere, samt Løsgiengere, forhen gjorte Anordninger, men endog fremdeles hermed sine Betiente og Embedsmænd anbefalet, med største Alvorlighed at eftersætte og anholde dem, som i Betlerie og Lediggang maatte befindes, hvorhos Hs. Majest, end ydermeere vil have anordnet og befalet: 1) At gamle skrøbelige Mænd og Qvinder, samt unge Børn, som ikke selv kunde fortiene deres Føde ved Arbeide, skal føres til det Sted, hvor de sidst have havt Huus og Hiem, da Sognet og Herredet, eller efter Omstændighederne, Amtet, bør sørge for saadanne Almisse=Lemmer; befindes de at være frem fremmede, og ikke at have boet i Hs. Majests. Lande, skal de ved første Leilighed, paa mindst bekostelig Maade, føres til nærmeste Grændse af det Land, de høre til, med et Beviis af Øvrigheden, at de for Betleries Skyld saaledes ere førte ud af Landet. 2) Derimod, naar friske og stærke Mænd og Qvinder befindes i utilladelig Betlerie og Omstreifen, skal Qvinderne henføres til det nærmeste Tugthuus, for der i et Aar ved Arbeide at fortiene deres Føde, og Mændene, nemlig de, som paagribes i Siellands Stift, eller i Lolland og Falster, skulle afleveres til Stokhuuset i den Kongelige Residenz Stad Kiøbenhavn, hvorfra de igjen videre skulle forsendes, enten til Fæstningen Cronborg, eller forblive her, for at arbeide paa Holmen eller ved Fæstningen, og skal de saaledes i et Aar for deres Betlerie der forblive; Ligeledes skal og de, som i Fyen eller Nørre=Jylland paagribes, afleveres til nærmeste Fæstning, for der paa lige Maade at forblive et Aar, og dersom deslige føere og stærke Betlere derefter, naar de igjen ere løsgivne, paa nye skulle befindes i utilladelig Betlen eller Omstreifen, skulle de, efter Omstændighederne, paa længere, eller og paa Livstid, til Tugthuus= eller Fæstnings=Arbeide hensættes. 3) De paa forberørte Betleres og Omløberes Paagribelse og Arrest paagaaende Omkostninger skal, naar de i Kiøbstæderne antræffes, af Stiftets Kiøbstæder udreedes; men, naar de ere grebne paa Landet, da af heele Stiftets Amter, ligesom og deres Befordring til de forhen anbefalede Steder bør skee paa den ellers ved slige Leiligheder sædvanlige Maade, i øvrigt vil Hs. Majest. alvorligen have befalet Vedkommende paa alle Færgestæder, under vedbørlig Straf, nøie at efterleve de om fremmede Betleres Overførsel, med videre forhen udgivne Anordninger og befalinger.